У пачатку першых вясновых дзён работнікамі Галынкаўскіх сельскіх Дома культуры і бібліятэкі была арганізавана сустрэча з дзвюма майстрыхамі – маці Марыяй Роўгач і яе дачкой Таццянай Млыноўскай, якія пражываюць у вёсцы Дарагабушка. Іх утульны дом упрыгожвае мноства вязаных кручком абрусоў, сурвэтак, вышытых гладдзю і крыжыкам навалачак, прасцінаў, карцін. Ва ўсе гэтыя вырабы ўкладзена душа і майстэрства працавітых рук.